Erna Solbergová

Erna Solbergová (* 24. február 1961, Bergen, Nórsko) je nórska politička, v rokoch 2013 - 2021 premiérka. Od roku 2004 je predsedníčkou Konzervatívnej strany, od roku 2002 bola jej podpredsedníčkou.

V rokoch 2001 až 2005 sa podieľala na koaličnej vláde ako ministerka miestnej správy v druhej vláde Kjella Bondevika, kde okrem iného údajne sprísňovala prisťahovalecké zákony, čo jej vyslúžilo prezývku "železná Erna" (). V parlamentných voľbách v roku 2013 sa strana pod jej vedením umiestnila druhá, ale s väčšími koaličnými možnosťami ako prvá Nórska strana práce, teda sa predpokladalo, že sa stane premiérkou. Premiérkou sa stala 16. októbra 2013.

Získala magisterský titul na bergenskej univerzite, kde študovala sociológiu, politológiu, ekonómiu a štatistiku.

Od roku 1996 je jej manželom Sindre Finnes, majú dve deti.

Referencie

Iné projekty

Externé odkazy

Zdroj 

Predsedovia vlády Nórska
Premiérky
Osobnosti z Bergenu